ดาวโจนส์ปิดร่วง/ทองพุ่ง/น้ำมันคงที่
หุ้นดาวโจนส์ปิดร่วง 292.06 จุด ด้านราคาน้ำมันเพิ่มขึ้น 1 เซนต์ ขณะที่ทองคำ พุ่ง 12.70 ดอลลาร์
15 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,577.57 จุด ร่วงลง 292.06 จุด หรือ -0.84% ดัชนี เอสแอนด์พี 500 ปิดที่ 4,443.05 จุด ลดลง 25.68 จุด หรือ -0.57% ดัชนี แนสแดค ปิดที่ 15,037.76 จุด ลดลง 67.82 จุด หรือ -0.45%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 14 ก.ย. นักลงทุนกังวลเกี่ยวกับความเป็นไปได้ที่รัฐบาลสหรัฐจะปรับขึ้นภาษีเงินได้นิติบุคคล ซึ่งจะส่งผลกระทบต่อรายได้ของบริษัทจดทะเบียน โดยความกังวลดังกล่าวส่งผลให้เกิดแรงเทขายในหุ้นกลุ่มต่างๆเป็นวงกว้างสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม เพิ่มขึ้น 1 เซนต์ ปิดที่ 70.46 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 9 เซนต์ ปิดที่ 73.60 ดอลลาร์ต่อบาร์เรล จากความกังวล พายุเฮอริเคนนิโคลัสจะส่งผลกระทบต่อการผลิตน้ำมันของรัฐเท็กซัสในสัปดาห์นี้ราคาทองคำโคเม็กซ์งวดส่งมอบเดือนธันวาคม เพิ่มขึ้น 12.70 ดอลลาร์ ปิดที่ 1,807.10 ดอลลาร์ต่อออนซ์